Ekhvan verkkosivujen hallinnon asiakirjalinkit eivät toimi 24.–30.10.2025

Päivitys 28.10.2025 klo 14.50: M-Files-asiakirjahallintajärjestelmän käyttökatko on päättynyt ja asiakirjat ovat taas katsottavissa.

******

Palvelinmuutos aiheuttaa toimimattomuutta linkkeihin ekhva.fi-verkkopalvelussa.

Palvelinmuutoksen vuoksi Etelä-Karjalan hyvinvointialueen (Ekhvan) verkkosivuilla olevat hallinnon asiakirjajärjestelmään viittaavat linkit ovat toimimattomia loppukuun ajan.

M-Files-asiakirjahallintajärjestelmässä ovat mm. Ekhvan julkiset viranhaltijapäätökset ja toimielinten kokousasiakirjat, kuten aluevaltuuston ja aluehallituksen kokousasiakirjat, sekä muita Ekhvan hallinnon asiakirjoja.

Käyttökatko alkaa perjantaina 24.10.2025 klo 15 ja jatkuu enintään 30.10.2025 saakka.

Strategia- ja hallintojohtaja Kaisa Heino:
– Harmillisesti tekninen palvelinpäivitys aiheuttaa usean päivän katkoksen asiakirjojen näkyvyydessä ja käytettävyydessä. Kiireellisissä tilanteissa voi jättää pyynnön Ekhvan kirjaamoon tarvittavien hallinnon asiakirjojen toimittamiseksi heti, kun ne ovat taas käytettävissä.

Pahoittelemme palvelinpäivityksestä aiheutuvaa haittaa. Korjaamme muutoksessa vikaantuneet linkit verkkosivuillemme mahdollisimman pian käyttökatkon jälkeen.

Lisätietoja:

Kaisa Heino, strategia- ja hallintojohtaja, puh. 040 627 5521, kaisa.heino@ekhva.fi

Salla Pettinen, hallintopalvelupäällikkö, puh. 040 198 8909, salla.pettinen@ekhva.fi

Päivitykset:

28.10.2025 klo 14.50: Uutista päivitetty ja lisätty tieto käyttökatkon päättymisestä.